আরজি কর দুর্নীতি মামলায় প্রথম চার্জশিট জমা করল ED

কলকাতা: আরজি কর দুর্নীতি (RG Kar Financial Corruption Case) মামলার চার্জশিটে নাম সন্দীপ ঘোষের। ED-র চার্জশিটে (RG Kar ED Chargesheet) নাম রয়েছে সন্দীপ ঘোষের (Sandip Ghosh) সহযোগী বিপ্লব সিংহ ও সুমন হাজরারও। বিপ্লব সিংহ ও সুমন হাজরা হাসপাতালে সরঞ্জাম সরবরাহকারী সংস্থার মালিক। এছাড়াও সুমন হাজরার সংস্থা হাজরা মেডিক্যালের বিরুদ্ধে আদালতে চার্জশিটে দিয়েছে কেন্দ্রীয় তদন্তকারী সংস্থা। কলকাতা নগর দায়রা আদালতের ইডির বিশেষ আদালতে চার্জশিট জমা করা হয়েছে।প্রসঙ্গত, ২০২৪ সালের সেপ্টেম্বর মাসে আরজি করে আর্থিক দুর্নীতির মামলায় হাইকোর্টের নির্দেশে তদন্ত শুরু করে সিবিআই। সেই মামলায় তদন্ত করছিল ইডিও।আরজি কর হাসপাতালে কর্তব্যরত মহিলা চিকিৎসককে ধর্ষণ ও খুনের মামলায় তদন্তের সূত্র ধরেই উঠে এসেছিল আর্থিক দুর্নীতির অভিযোগও। দু’টি মামলায় সমান্তরালে তদন্ত চালিয়েছে সিবিআই।

৯ অগাস্ট ২০২৪ আরজি কর হাসপাতালে চিকিৎসক-পড়ুয়া ধর্ষণ-খুন হন। জরুরি বিভাগের চার তলার সেমিনার হল থেকে দেহ উদ্ধার হয়। চিকিৎসক ধর্ষণ-খুনে ঘটনায় দেশজুড়ে শোরগোল, আন্দোলন। ঘটনার পরই সামনে আসে আরজি কর হাসপাতালের দুর্নীতির । ওই হাসপাতালের প্রাক্তন অধ্যক্ষ সন্দীপ ঘোষের বিরুদ্ধে দুর্নীতির অভিযোগ ওঠে। আরজি করে আর্থিক দুর্নীতির অভিযোগে হাসপাতালের প্রাক্তন অধ্যক্ষ সন্দীপকে প্রথমে গ্রেফতার করেছিল সিবিআই। তিনি প্রেসিডেন্সি সংশোধনাগারে বিচারবিভাগীয় হেফাজতে ছিলেন। অভিযোগ তুলে হাইকোর্টের দ্বারস্থ হন হাসপাতালেরই প্রাক্তন ডেপুটি সুপার আখতার আলি। সেই মামলায় CBI তদন্তের নির্দেশ দেয় হাইকোর্ট। গত বছর ECIR দায়ের করে তদন্ত শুরু করে ED।